CELEX: 31984R1301
Language: el
Date: 1984-05-07 00:00:00
Title: Κανονισμός (ΕΟΚ) αριθ. 1301/84 του Συμβουλίου της 7ης Μαΐου 1984 για την τροποποίηση του κανονισμού (ΕΟΚ) αριθ. 2966/83 για την ανάπτυξη συστήματος παροχής γεωργικών συμβουλών στην Ελλάδα

Avis juridique important

|

31984R1301

Κανονισμός (ΕΟΚ) αριθ. 1301/84 του Συμβουλίου της 7ης Μαΐου 1984 για την τροποποίηση του κανονισμού (ΕΟΚ) αριθ. 2966/83 για την ανάπτυξη συστήματος παροχής γεωργικών συμβουλών στην Ελλάδα  

Επίσημη Εφημερίδα αριθ. L 125 της 12/05/1984 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 1301/84 ΤΟΥ ΣΥΜΒΟΥΛΙΟΥ  της 7ης Μαΐου 1984  για την τροποποίηση του κανονισμού (ΕΟΚ) αριθ. 2966/83 για την ανάπτυξη συστήματος παροχής γεωργικών συμβουλών στην Ελλάδα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι, αναμένοντας τις αποφάσεις που θα ληφθούν από το Συμβούλιο για τη μελλοντική διαρθρωτική ανάπτυξη της γεωργίας στην Ελλάδα, θεσπίστηκε, με τον κανονισμό (ΕΟΚ) αριθ. 2966/83 (2), κοινή ενέργεια με σκοπό τη θέση σε λειτουργία ενός συστήματος παροχής γεωργικών συμβουλών στην Ελλάδα το 1984·  ότι, προκειμένου να εξασφαλιστεί η αποτελεσματική και ενισχυμένη θέση σε λειτουργία αυτού του συστήματος, κρίνεται αναγκαίο να παραταθεί η διάρκεια της εν λόγω ενέργειας κατά ένα έτος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2966/83 τροποποιείται ως εξής:  1. Στο άρθρο 4, οι παράγραφοι 1 και 2 αντικαθίστανται από το ακόλουθο κείμενο:  «1. Η διάρκεια της κοινής ενέργειας περιορίζεται σε δύο έτη από την 1η Ιανουαρίου 1984.  2. Το προβλεπόμενο κόστος της κοινής ενέργειας, το οποίο βαρύνει το Ταμείο, τμήμα προσανατολισμού, ανέρχεται σε 10 εκατομμύρια ECU.»  2. Στο άρθρο 4 παράγραφος 3, το δεύτερο εδάφιο αντικαθίσταται από το ακόλουθο κείμενο:  «Ωστόσο, το μέγιστο επιλέξιμο ετήσιο ποσό για την απασχόληση των συμβούλων περιορίζεται σε 12 500 ECU για κάθε νεοπροσλαμβανόμενο σύμβουλο.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Μαΐου 1984.  Για το Συμβούλιο  Ο Πρόεδρος  M. ROCARD  (1) Γνώμη που διατυπώθηκε στις 13 Απριλίου 1984 (δεν έχει ακόμη δημοσιευθεί στην Επίσημη Εφημερίδα).  (2) ΕΕ αριθ. L 293 της 25. 10. 1983, σ. 1.